Dino Meneghin

Dino Meneghin (Alano di Piave, Belluno, 1950eko urtarrilaren 18a-) italiar saskibaloi jokalari izandakoa da, herrialde hartako inoizko hoberena, pibot postuan jokatu zuena. Halaber, Europako historiako jokalaririk onenen artean dago.

Oraindik eusten dio Euroliga titulu gehien lortu dituen jokalariaren markari, formatu guztiak kontuan harturik, zazpirekin: 1970, 1972, 1973, 1975, 1976, 1987 eta 1988an.

Halaber, 12 aldiz irabazi zuen Italiako saskibaloi txapelketa eta sei aldiz Italiako Kopa.  

 Kirol-ibilbide profesionala 
Klubak
 1966–1981: Pallacanestro Varese. 
Italiako Liga (7): 1969–1971, 1973, 1974, 1977 eta 1978an.
Italiako Kopa (4): 1969–1971 eta 1973an. 
Europako Saskibaloi Errekopa (2): 1967 eta 1980an.

 1981–1990: Olimpia Milano:
Italiako Liga (5): 1982, 1985–1987 eta 1989an.
Italiako Kopa (2): 1986 eta 1987an.
Korać Kopa (1): 1985ean.

 1990–1993: Pallacanestro Trieste
 1993–1994: Olimpia Milano

Selekzioa
Italiako selekzioan partida gehien jokatu eta puntu gehien sartu duen bigarren jokalaria da historia osoan: 271 partida eta 2.847 punturekin. 

Zilarrezko domina 1980ko Olinpiadetan eta urrezkoa 1983an eta brontzezkoa 1971 eta 1975ean EuroBasketean lortu zituen, besteak beste.

Kanpo loturak
Jokalaria FIBAren webgunean.

Kategoria:Bellunoko probintzia
Kategoria:Italiako saskibaloi jokalariak
Kategoria:Pibotak